Jyske Efterretninger, 1812-08-27
Ved Reskript af 14 August er af Hs. Majestæt fastsat et Regulativ for Præsternes Jndkomster i Hedemarkens Provstie i Aggerhuus Stift, hvorved nuværende Præster tilstaaes at beholde Mensalgodset, som de have; ligesaa skulle Præsterne som tilforn beholde deres Præstegaarde, Tiender og Huusmandsdage; men Offeret paa de 3 store Høitider, saavelsom al anden Offring ved Brudevielser, Barnedaab og Indergang skal for Fremtiden ganske ophøre og Præsten derimod nyde aarligen af hver fuld Gaard 3 Skpr. Byg, at hver halv Gaard 2 Skpr. Byg, og af hver Fierdedeel Gaard eller Ødegaard en Skp. Byg, hvorunder den ved Loven bestemte Offerskieppe er indbegreben; for fuld Gaard regnes 4 Huders Skyldsætning, for hver 2 Huder, en Gaard skylder over 4, svares en Skp. Byg mere aarligen; dog skal ingen være pligtig at yde dette Offerkorn in Natura, men det skal staae enhver frit, i dets Sted at betale sammes Beløb i Penge efter hvert Aars Kapitelstaxt eller Middelpriis; Huusmænd skulle, istedet for Offer paa de store Høitider og ved andre Leiligheder, betale aarligen til Sognepræsten af hvert Huus 72 s.; og skulle ligeledes Gaardbrugernes confirmerede Sønner som ere hiemme hos Forældrene istedenfor bemeldte Offer, betale, en Søn paa en fuld Gaard 72 s., paa en halv Gaard 48 s., og paa en Øde gaard 36 s.; de confirmerede Døttre paa fuld Gaard 48 s. paa halv Gaard 36 s., og paa Ødegaard 24 s. aarligen; en Haandværker 72 s., Huusmænds Sønner, som ere hiemme hos Forældrene samt Tienestedrenge 48 s. aarligen; Huusmænds Døttre og Tienestepiger 36 s.; hvilken Godtgiørelse ogsaa bliver at erlægge af Nyebyggeres confirmerede og hiemmeværende Børn, ligemed Tienestefolk; dog skal det være saavel Huusmænd som Forældres confirmerede og hiemmeværende Børn tilladt istedenfor ovennævnte Erstatning for Offer at forrette en Arbeidsdag paa Præstegaarden, forsynende sig selv med Kost; hvorimod Krøblinge og erkiendte svagelige Personer aldeles fritages for at betale noget til Sognepræsten. Ligeledes skal af de frie Sædegaarde paa samme Maade i Fremtiden erlægges Offerkorn, efter foregaaende Bestemmelse, samt for Børn og Tiende, paa disse Sædegaarde, ligeledes den ovenfor nævnte Godtgiørelse for Offer, ligemed andre Gaarde, og bliver det enhver Opsidders Pligt at samle og til Sognepræsten at aflevere denne Offerafgift inden Aarets Udgang, paa den Dag. som Sognepræsten dertil bestemmer. J Henseende til uvisse Jndkomster eller Accidentser fastsættes følgende betaling: 1) for Brudevielser : en Gaardmand paa fuld Gaard giver 12 Rd.; en Søn paa samme 10 Rd. ; en Gaardmand paa halv Gaard 10 Rd.; en Søn paa samme 8 Rd.; en Gaardmand paa Ødegaard 8 Rd.; en Søn paa samme 6 Rd.; en Nyebygger 6 Rd.; en Haandværker 5 Rd.; en Huusmand eller Tienestedreng 3 Rd. Den som gifter sig til Gaard, betaler for Brudevielsen saaledes som er anført i Forhold til Gaardens Størrelse. Forlanger nogen Præsten i sit Huus for at holde Brudevielse, skal derfor betales en Fierdedeel mere, samt fri Befordring ydes. 2) For Barnedaab skal Sognepræsten nyde følgende Betaling: en Gaardmand paa fuld Gaard giver for sit Barns Daab 3 Rd.; Gaardmand paa halv Gaard 2 Rd.; Gaardmand paa Ødegaard 1 enhalv Rd.; Nyebygger 1 Rd.; Haandværker 72 s.; Huusmænd og Tienestefolk 48 s. Denne Betaling erlægges naar Barnedaaben hos Sognepræsten bestilles. Forlanges Barnedaaben paa en anden Dag, end paa Søndagen under den sædvanlige Gudstieneste, da erlægges derfor en Fierdedeel mere, end den anførte Betaling; men for Barselkoners Jnd ledelse i Kirken af Sognepræsten skal ingen betaling til denne ydes. J alle de anførte Tilfælde tages ingen Betaling af Fattige eller saadanne Personer, som have eller trænge til Understøttelse af Fattigvæsenet. Fremdeles skal de residerende Kapelaners Høitidsoffer i Hedemarkens Provstie, fordobbles og betales to Gange om Aaret, det Halve inden Juni Maaneds Udgang og det andet halve inden Aarets Slutning, samt, hvor Kapellanen forlanger det, ved Udpantning inddreven hos Gaardmanden, som skal være pligtig at indkræve denne Godtgiørelse for Offer hos alle de Personer, der opholde sig paa hans Gaard og ere pligtige at erlægge den. Og skulle Kirkesangerne udi bemeldte Provstie, i alle de Tilfælde, hvor de nyde Jndkomster tilligemed Sognepræsten, oppebære en Fierdepart af det, som tilkommer Sognepræsten, samt oppebære Klokkertolden in Natura. - Lignende Regulativer skulle efterhaanden gives for alle Norges Provstier med Modificationer efter Provstiernes særegne Beskaffenhed.